Eira Paunu

Eira Maija Paunu (22. toukokuuta 1908 Tottijärvi – 7. toukokuuta 2013 Jyväskylä) oli suomalainen professori, teologian tohtori ja yliopettaja. Paunu väitteli ensimmäisenä naisena Suomessa teologian tohtoriksi vuonna 1952. 

Paunu tunnettiin naispappeuden edistäjänä ja hän sai professorin arvon 91-vuotiaana. Kotimaa nimesi Paunun 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

 Elämä ja ura 
Paunun äiti oli opettaja Elli Johanna Paunu (o.s. Halla, 1881–1953) ja isä lääninrovasti, teologian tohtori Hjalmar Abraham Paunu (1882–1970). Eira syntyi nelilapsisen perheen vanhimpana. Myöhemmin hänelle syntyivät myös sisarukset rovasti Lauri Paunu (1910–2006), kirjailija Toini (1913–2010) ja Liisa (1918–2014). Liisan puoliso oli kouluneuvos Antti Tuomi-Nikula (1916–2004). Eira Paunu ei koskaan avioitunut eikä hänellä ollut omia lapsia. Professorin arvonimen hän sai vuonna 1999. Paunu jäi eläkkeelle opettajan virastaan vuonna 1972. Hän asui nuoremman sisarensa Liisan tavoin Jyväskylässä. Eira Paunu muutti 104-vuotiaana kaatumistapaturman vuoksi omasta kodistaan jyväskyläläiseen vanhainkotiin. Hän kuoli pian tapaturman jälkeen vanhainkotiin muutettuaan vain muutama viikko ennen kuin olisi täyttänyt 105 vuotta.

 Lähteet 

 Aiheesta muualla 


Luokka:Suomalaiset teologit
Luokka:Suomalaiset opettajat
Luokka:Yli satavuotiaiksi eläneet suomalaiset
Luokka:Suomalaiset professorin arvonimen saaneet
Luokka:Vuonna 1908 syntyneet
Luokka:Vuonna 2013 kuolleet